Hivatalos Lap L 118 , 23/04/2004 o. 0072 - 0075



A Bizottság határozata (2004. április 20.) Szlovákiának a klasszikus sertéspestis tekintetében egyes járványvédelmi intézkedések hatálya alá tartozó tagállamok közé való felvétele tekintetében a 2003/526/EK határozat módosításáról (az értesítés a C(2004) 1389. számú dokumentummal történt) (EGT vonatkozású szöveg) (2004/375/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére, és különösen annak 2. cikke (3) bekezdésére, tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára [1], és különösen annak 10. cikke (4) bekezdésére, tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2], és különösen annak 10. cikke (4) bekezdésére, mivel: (1) Válaszul az egyes tagállamok határ menti területein jelentkező klasszikus sertéspestisre, a Bizottság elfogadta többek között a 2003/526/EK határozatot [3], amely kiegészítő járványvédelmi intézkedéseket határozott meg az említett betegség tekintetében. (2) A klasszikus sertéspestis vaddisznókban való előfordulása Szlovákia egyes területein közösségi intézkedéseket tesz szükségesé ezen új tagállam tekintetében. Ezen intézkedéseknek figyelembe kell venniük, hogy Szlovákia érintett területei nem határosak más tagállamok fertőzött területeivel. (3) Az e határozatban megállapított intézkedéseket a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelv [4] 16. cikkének értelmében Szlovákia klasszikus sertéspestissel fertőzött területén végrehajtandó mentesítési terv sérelme nélkül kell alkalmazni. (4) A jelenlegi szlovákiai járványügyi helyzet fényében helyénvaló Szlovákiát felvenni azon tagállamok közé, amelyekre a klasszikus sertéspestis tekintetében egyes járványvédelmi intézkedések vonatkoznak. (5) A 2003/526/EK határozatot ezért ennek megfelelően módosítani kell. (6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével, ELFOGADTA EZT A HATÁROZATOT: 1. cikk A 2003/526/EK határozat a következőképpen módosul: 1. A 2. cikk (1) bekezdésében a bevezető mondat helyébe a következő szöveg lép: "(1) Németország, Franciaország, Luxemburg és Szlovákia (a továbbiakban: az érintett tagállamok) biztosítja, hogy e tagállamokból nem szállítanak ki sertést, kivéve, ha:" 2. A 6. cikk (1) bekezdésében a bevezető mondat helyébe a következő szöveg lép: "(1) Az 1. cikk (1) bekezdésétől eltérve és a rendeltetési tagállam jóváhagyására is figyelemmel, Németország, Franciaország és Luxemburg engedélyezhetik a melléklet I. részében felsorolt területeken található gazdaságokból származó sertéseknek a melléklet I. részében felsorolt, valamely másik tagállam területén található másik gazdaságba vagy vágóhídra szállítását, feltéve, hogy a sertések olyan gazdaságból származnak," 3. A melléklet helyébe az e határozat mellékletében foglalt szöveg lép. 2. cikk Ezt a határozatot a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződése hatálybalépésének esetén és időpontjától kell alkalmazni. 3. cikk Ennek a határozatnak a tagállamok a címzettjei. Kelt Brüsszelben, 2004. április 20-án. a Bizottság részéről David Byrne a Bizottság tagja [1] HL L 236., 2003.9.23., 33. o. [2] HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv. [3] HL L 183., 2003.7.22., 46. o. A legutóbb a 2004/283/EK határozattal (HL L 90., 2004.3.27., 70. o.) módosított határozat. [4] HL L 316., 2001.12.1., 5. o. -------------------------------------------------- MELLÉKLET " MELLÉKLET I. RÉSZ Németország, Franciaország és Luxemburg 2., 3., 5., 6., 7. és 8. cikkben említett területei 1. Németország: A. Észak-Rajna–Vesztfália: - Euskirchen Kreisban: Schleiden, Dahlem, Blankenheim, Bad Münstereifel, Euskirchen, Hellenthal, Kall Gemeinde; Mechernich, Nettersheim és Zülpich; - Rhein-Sieg Kreisban: Rheinbach, Swisttal és Meckenheim Gemeinde; - Aachen városa; - Aachen Kreisban: Monschau, Stollberg, Simmerath és Rötgen; - Düren Kreisban: Heimbach, Nideggen, Hürtgenwald és Langerwehe. B. Rajna-vidék–Pfalz: - Ahrweiler, Bad Dürkheim, Bernkastel-Wittlich, Bitburg-Prüm, Cochem-Zell, Daun, Donnersbergkreis és Südliche Weinstraße Kreis; - Trier-Saarburg Kreisban: a Saar folyótól keletre fekvő terület; - Mayen-Koblenz Kreisban: a Rajna folyótól nyugatra fekvő terület; - Alzey, Landau, Kaiserslautern, Neustadt an der Weinstraße, Pirmasens, Speyer és Trier városai; - Koblenz városában: a Rajna folyótól nyugatra fekvő terület; - Birkenfeld Kreisban: Baumholder és Truppenübungsplatz Baumholder, Birkenfeld, Rhaunen Gemeinde; Herrstein Gemeindé-ben: Allenbach, Bruchweiler, Kempfeld, Langweiler, Sensweiler és Wirschweiler helység; - Rhein-Hunsrück-Kreis Kreisban: Boppard Gemeinde, Emmelshausen, Kastellaun, Kirchberg Verbandsgemeinde; Rheinböllen Gemeindé-ben: Benzweiler, Kisselbach, Liebshausen és Steinbach helység; Simmern és St. Goar-Oberwesel Gemeinde; - Alzey-Worms Kreisban: Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim helység; Monsheim és Alzey Gemeinde; - Bad Kreuznach Kreisban: Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Odernheim a. Glan, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Fürfeld, Tiefenthal, Neu-Bamberg és Frei-Laubersheim helység; - Germersheim Kreisban: Lingenfeld, Bellheim és Germersheim Gemeinde; - Kaiserslautern Kreisban: Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl, Bruchmühlbach-Miesau Gemeinde; Hütschenhausen, Ramstein-Miesenbach, Steinwenden és Kottweiler-Schwanden helység; - Kusel Kreisban: Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach és Bosenbach helység; - Ludwigshafen Kreisban: Dudenhofen, Waldsee, Böhl-Iggelheim, Schifferstadt, Römerberg és Altrip Gemeinde; - Südwestpfalz Kreisban: Waldfischbach-Burgalben, Rodalben, Hauenstein, Dahner-Felsenland, Pirmasens-Land, Thaleischweiler-Fröschen Gemeinde; Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben és Knopp-Labach helység. C. Saar-vidék: - Merzig-Wadern Kreisban: Mettlach, Merzig, Beckingen, Losheim, Weiskirchen és Wadern Gemeinde; - Saarlouis Kreisban: Dillingen, Bous, Ensdorf, Schwalbach, Saarwellingen, Nalbach, Lebach, Schmelz és Saarlouis Gemeinde; - Sankt Wendel Kreisban: Nonnweiler, Nohfelden és Tholey Gemeinde. 2. Franciaország: - Moselle megye a következő területen: i. a Moselle folyótól északra Thionville városától a luxemburgi országhatárig; és ii. az A31-es autópályától keletre Thionville városától a luxemburgi országhatárig. - Bas-Rhine és Moselle megye a következő területen: "a D 264-es autóúttól nyugati irányban a németországi országhatártól (Wissembourg) Soultz-sous-Forêts-ig; a D 28-as autóúttól északi irányban Soultz-sous-Forêts-tól Reichshoffenig (Reichshoffen helység egész területét beleértve a területbe); a D 62-es autóúttól keleti irányban Reichshoffentől Bitche-ig és aztán a D 35-ös autóúttól keleti irányban Bitche-től a németországi országhatárig (Ohrenthal); a németországi országhatártól délre Ohrenthaltól Wissembourgig." 3. Luxemburg: Luxemburg egész területe. II. RÉSZ Szlovákia 2., 3., 5., 7. és 8. cikkben említett területei A Trnava (beleértve Pieštany, Hlohovec és Trnava körzetét); Levice (beleértve Levice körzetét); Nitra (beleértve Nitra és Zlaté Moravce körzetét); Topolčany (beleértve Topolčany körzetét); Nové Mesto nad Váhom (beleértve Nové Mesto nad Váhom körzetét); Trenčín (beleértve Trenčín és Bánovce nad Bebravou körzetét) Prievidza (beleértve Prievidza és Partizánske körzetét); Púchov (beleértve Púchov és Ilava körzetét); Žiar nad Hronom (beleértve Žiar nad Hronom, Žarnovica és Banská Štiavnica körzetét); Zvolen (beleértve Zvolen és Detva körzetét); Banská Bystrica (beleértve Banská Bystrica és Brezno körzetét) állat-egészségügyi és élelmiszerügyi igazgatási körzet. " --------------------------------------------------